รัฐบาลไทย-ข่าวทำเนียบรัฐบาล-บสย. พร้อมค้ำ เติมทุน เปิดตัว “บสย. SMEs เข้มแข็ง” (PGS 10) วงเงิน 50,000 ลบ. ร่วมพลิกฟื้นธุรกิจ ค่าธรรมเนียมค้ำ....ต่ำสุด ฟรี...ค่าธรรมเนียมค้ำ....นานสูงสุด 4 ปี
วันศุกร์ที่ 10 มีนาคม 2566
10/03/2566
บสย. พร้อมค้ํา เติมทุน เปิดตัว “บสย. SMEs เข้มแข็ง” (PGS 10) วงเงิน 50,000 ลบ. ร่วมพลิกฟื้นธุรกิจ ค่าธรรมเนียมค้ํา....ต่ําสุด ฟรี...ค่าธรรมเนียมค้ํา....นานสูงสุด 4 ปี
บสย. พร้อมค้ํา เติมทุนผู้ประกอบการ SME ปี 2566 พลิกฟื้น เติมเต็ม เสริมแกร่ง ต่อยอด  SMEs ทุกระดับ เปิดตัวนวัตกรรมค้ําประกันสินเชื่อ “บสย. SMEs เข้มแข็ง” (PGS 10) วงเงิน 50,000 ล้านบาท
บสย. พร้อมค้ํา เติมทุนผู้ประกอบการ SME ปี 2566 พลิกฟื้น เติมเต็ม เสริมแกร่ง ต่อยอด SMEs ทุกระดับ เปิดตัวนวัตกรรมค้ําประกันสินเชื่อ “บสย. SMEs เข้มแข็ง” (PGS 10) วงเงิน 50,000 ล้านบาท คล่องตัว ยืดหยุ่น ครอบคลุม ค่าธรรมเนียมค้ํา ... ต่ําสุด ระยะเวลาฟรีค่าธรรมเนียมค้ําประกัน ...นานกว่าเดิม มั่นใจ SMEs ฟื้นตัว สร้างผลประโยชน์ทางเศรษฐกิจกว่า 200,000 ล้านบาท รักษาการจ้างงาน 700,000 อัตรา
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า จากมติที่ประชุมคณะรัฐมนตรี เห็นชอบอนุมัติโครงการค้ําประกันสินเชื่อ PGS ระยะที่ 10 วงเงิน 50,000 ล้านบาท เมื่อวันที่ 28 กุมภาพันธ์ 2566 ที่ผ่านมานั้น ขณะนี้ บสย. ได้เร่งดําเนินการเพื่อเปิดรับคําขอค้ําประกันสินเชื่อ โดยแจ้งไปยังสถาบันการเงินที่มีความประสงค์จะเข้าร่วมโครงการ ร่วมลงนามบันทึกข้อตกลงความร่วมมือ คาดว่าจะสามารถเปิดบริการในช่วงปลายเดือนมีนาคม 2566 นี้เป็นต้นไป
โครงการค้ําประกันสินเชื่อ “บสย. SMEs เข้มแข็ง” (PGS 10) วงเงิน 50,000 ล้านบาท เป็นโครงการนวัตกรรมค้ําประกันสินเชื่อ ที่ บสย. พัฒนาขึ้น โดยจัดสรรวงเงินระยะแรกที่ 30,000 ล้านบาท เพื่อเพิ่มโอกาสผู้ประกอบการ SMEs เข้าถึงสินเชื่อได้มากขึ้น โดยได้ออกแบบผลิตภัณฑ์ค้ําประกันสินเชื่อครอบคลุม ผู้ประกอบการ SMEs ทุกกลุ่มเป้าหมาย (Segmentation) ประกอบด้วย 6 โครงการย่อย ดังนี้
1.สตาร์ท อัพ (Start up) สําหรับนักศึกษาจบใหม่ อาชีพอิสระ หรือผู้ประกอบการ SMEs หน้าใหม่ที่ต้องการเงินทุนสําหรับเริ่มต้นกิจการใหม่ ไม่เคยได้รับสินเชื่อกับสถาบันการเงิน วงเงินค้ําประกันต่อรายไม่เกิน 100,000 บาท รวมทุกสถาบันการเงิน ยื่นขอค้ําประกันขั้นต่ําต่อครั้ง ไม่น้อยกว่า 10,000 บาท อัตราค่าธรรมเนียมค้ําประกัน 3% ต่อปี ฟรี 2 ปีแรก ปีถัดไปจ่ายคนละครึ่ง ตลอดอายุการค้ําประกัน วงเงินค้ําประกันระยะแรก 1,000 ล้านบาท
2. สมอลล์ บิซ (Small Biz) สําหรับผู้ประกอบการรายย่อย พ่อค้า แม่ขาย ที่ต้องการเงินทุนหมุนเวียนในการดําเนินธุรกิจ และเสริมสภาพคล่องให้ธุรกิจ วงเงินค้ําประกันสินเชื่อต่อรายไม่เกิน 200,000 บาทรวมทุกสถาบันการเงิน ยื่นขอค้ําประกันขั้นต่ําต่อครั้ง ไม่น้อยกว่า 10,000 บาท อัตราค่าธรรมเนียมค้ําประกัน 1.75% ต่อปี ฟรี 2 ปีแรก วงเงินค้ําประกันระยะแรก 3,000 ล้านบาท
3.สมาร์ท วัน (Smart One) สําหรับผู้ประกอบการบุคคลธรรมดาที่ต้องการเสริมสภาพคล่องในการดําเนินธุรกิจ เพื่อรองรับการฟื้นตัวภายหลังสถานการณ์ Covid-19 ได้แก่ SMEs ขนาดเล็ก หรือ ขนาดกลาง วงเงินค้ําประกันต่อรายไม่เกิน 40 ล้านบาท รวมทุกสถาบันการเงิน ยื่นขอค้ําประกันขั้นต่ําไม่น้อยกว่า 200,000 บาท อัตราค่าธรรมเนียมค้ําประกัน 1.75% ต่อปี ฟรี 2 ปีแรก วงเงินค้ําประกันระยะแรก 10,000 ล้านบาท
4.สมาร์ท บิซ (Smart Biz) สําหรับผู้ประกอบการนิติบุคคล ที่ต้องการยกระดับเสริมสภาพคล่องการดําเนินธุรกิจ หรือขยายธุรกิจรองรับการเติบโต ได้แก่ SMEs ขนาดเล็ก ขนาดกลาง วงเงินค้ําประกันต่อรายไม่เกิน 40 ล้านบาท รวมทุกสถาบันการเงิน ยื่นขอค้ําประกันขั้นต่ําไม่น้อยกว่า 200,000 บาท อัตราค่าธรรมเนียมค้ําประกัน 1.25% ต่อปี ฟรี 3 ปีแรก วงเงินค้ําประกันระยะแรก 15,000 ล้านบาท
5.สมาร์ท กรีน (Smart Green) เพื่อสนับสนุนผู้ประกอบการ SMEs ที่ต้องการเงินทุนสําหรับการปรับปรุงพัฒนา เสริมศักยภาพธุรกิจ สู่ ESG รองรับการเปลี่ยนแปลงเพื่อพัฒนาองค์กรอย่างยั่งยืน และ BCG เป็นมิตรต่อสิ่งแวดล้อม วงเงินค้ําประกันต่อรายไม่เกิน 40 ล้านบาทรวมทุกสถาบันการเงิน ยื่นขอค้ําประกันขั้นต่ําไม่น้อยกว่า 1,000,000 บาท อัตราค่าธรรมเนียมค้ําประกัน 1.5% ต่อปี ฟรี 4 ปีแรก วงเงินค้ําประกัน 500 ล้านบาท
6. สมาร์ท พลัส (Smart Plus) เป็นนวัตกรรมค้ําประกัน ใช้คู่กับโครงการที่ บสย. ดําเนินการเอง เพื่อเพิ่มความคุ้มครองผู้ค้ําประกันสินเชื่อ วงเงินค้ําประกันต่อรายไม่เกิน 10 ล้านบาท รวมทุกสถาบันการเงิน ยื่นขอค้ําประกันขั้นต่ําไม่น้อยกว่า 1,000,000 บาท อัตราค่าธรรมเนียมค้ําประกัน 1% ต่อปี ฟรี 2 ปีแรก วงเงินค้ําประกัน 500 ล้านบาท
โครงการ “บสย. SMEs เข้มแข็ง” (PGS 10) เป็นโครงการต่อเนื่อง 2 ปี ซึ่งจะสิ้นสุดวันรับคําขอ ในวันที่ 27 กุมภาพันธ์ 2568 จะเป็นกลไกขับเคลื่อนเศรษฐกิจที่สําคัญ ช่วยผู้ประกอบการ SMEs เข้าถึงแหล่งทุน ที่จะสร้างผลประโยชน์ทางเศรษฐกิจได้มากกว่า 200,000 ล้านบาท รักษาการจ้างงานกว่า 700,000 อัตรา ผู้ประกอบการ SMEs สามารถลงทะเบียน บริการรับคําปรึกษา ตรวจสุขภาพทางการเงินฟรี ผ่านช่องทาง Line TCG First (@tcgfirst)